als_Latn dik_Latn sag_Latn
Në ditën e pestë të festivalit, sot më 9 gusht, në konferencën e përditshme për media, folën përzgjedhësi i filmave të shkurtër për DokuFest, Samir Karahoda dhe Senta Van der Weetening nga festivali i filmave të shkurtër Winterthur.
Karahoda foli për ecurinë e festivalit, ku sot me përmirësimin e motit, të gjitha filmat do të mbahen në vendet e parapara, interesimi ka qenë i madh.
DokuKids po vazhdon aktivitet dhe punëtoritë duke ofruar një ambient të mrekullueshëm për fëmijët.
“Një slogan do të shkruhet nga fëmijët e DokuKids në murin e Kino Lumbardhit, me ndihmën e regjisores nga Polonia, Eva Smyk, ku do të mundohen të krijojnë edhe një film të animuar, që do të shfaqet në fund të festivalit”, tha Karahoda.
Sa i përket ecurisë së DokuFestit, Karahoda ka bërë të ditur se në garën nacionale të së martës, katër prej filmave kanë qenë premierë. Ai paralajmëroi programin e pasur për ditën e sotme duke theksuar master klasën me artistin Anri Sala, me fillim nga ora 14:00.
Për të prezantuar disa nga filmat e shkurtër, në konferencë foli Senta Van der Weetening, përfaqësuese e Winterthur Short Film Festival, Zvicër. Filmat janë ndarë në një kategori të vecantë të quajtur 5X5X5 dhe do të shfaqen sot nga ora 16:00 në KinoKlubi.
“Winterthur është një fshat i vogël në Zvicer dhe ne organizojmë një festival atje që prej 20 vitesh”, tha Weetening.
Festivali ka rezultuar shumë i sukseshëm dhe ka filluar edhe të prodhojë filma së fundi.
“Festivali zhvillohet çdo vit në nëntor dhe numëron një mesatare prej 17.000 pranimeve në programet e tyre, si dhe 650 pjesëmarrës nga industria e filmit. Në nëntor të vitit 2014, Akademia e Arteve filmike dhe Shkencave ka shtuar këtë festival në listën e «Akademia e festivaleve kualifikuese për Film të Shkurtës. Fituesit e Çmimit të Madh dhe çmimit për filmin më të mirë të Zvicrës në festival mund të konkurrojnë në garën për OSCAR® në kategorinë më të mirë për film të shkurtër”, bën të ditur ajo.
Weetening është shprehur shumë e lumtur me bashkëpunimin e tyre me DokuFest dhe shpreson që ky bashkëpunim të zgjerohet edhe në mënyra të tjera.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn